proxectonos/corpus_dominio_legal_administrativo_tmp huggingface dataset:
08/03/2016 | Administración LocalMunicipal
Oleiros
Urbanismo
Exposición pública aprobación inicial Proxecto Reparcelación SUD-1 por Resolución nº 764/16. Expte. FG nº 603

Por Resolución da Alcaldía nº 764 de data 24 de febreiro de 2016, acordouse aprobar inicialmente con condicións, o PROXECTO DE REPARCELACIÓN DO SUD-1 “CIVIDAS”, en MERA-SERANTES. Acordouse tamén proceder a súa exposición pública por prazo de vinte días, anunciándose así no BOP, segundo o art.117 da Lei 9/2002 de 30 de decembro, de ordenación urbanística e protección do medio rural de Galicia. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 29 de febreiro de 2016. O Alcalde-Presidente, Asdo.: Ángel García Seoane.
08/03/2016 | Administración LocalMunicipal
Ames
Funcións da Alcaldía durante o día 29 de febreiro de 2016

ANUNCIO Mediante Decreto desta Alcaldía 379/2016, de 29 de febreiro de 2016, como primeira tenente de alcalde, asumo a totalidade das funcións da Alcaldía do día 29 de febreiro de 2016. O que se fai público de conformidade co disposto na lexislación vixente. Ames, 29 de febreiro de 2016. A primeira tenente de alcalde Genma Otero Uhía
08/03/2016 | Administración LocalMunicipal
Oleiros
Urbanismo
Exposición pública aprobación inicial cambio sistema de cooperación a compensación ámbito SUD-19, por Resolución Nº 763/16

Por Resolución da Alcaldía nº 763 de data 24 de febreiro de 2016, acordouse aprobar inicialmente con condicións, o CAMBIO DE SISTEMA DE COOPERACIÓN A COMPENSACIÓN NO ÁMBITO DO SUD-19, en OLEIROS, solicitado por INVERSIONES SARRIANAS, S. L. Acordouse tamén proceder a súa exposición pública por prazo de vinte días, anunciándose así no BOP, segundo o art.127.2) da Lei 9/2002 de 30 de decembro, de ordenación urbanística e protección do medio rural de Galicia. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 25 de febreiro de 2016. O Alcalde-Presidente, Asdo.: Ángel García Seoane.
08/03/2016 | Administración LocalMunicipal
Brión
Aprobación do padrón do prezo público polos servizos de actividades de formación-idiomas

ANUNCIO APROBACIÓN DO PADRÓN DO PREZO PÚBLICO POLOS SERVIZOS DE ACTIVIDADES DE FORMACIÓN-IDIOMAS Mediante resolución da Alcaldía de data de 29 de febreiro de 2016 aprobouse o padrón das actividades de formación-idiomas correspondente ao 1.º trimestre 2015-2016. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 5 de marzo ao 5 de maio de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 29 de febreiro de 2016. O alcalde José Luís García García
08/03/2016 | Administración LocalMancomunidades
Mancomunidade Ría de Arousa-Zona Norte
Aprobación definitiva do orzamento de 2016 da Mancomunidade de Municipios Arousa Norte

ANUNCIO APROBACIÓN DEFINITIVA DO ORZAMENTO DO EXERCICIO DE 2016 Aprobado inicialmente o orzamento da Mancomunidade de Municipios Ría de Arousa Zona Norte para o exercicio 2015 mediante o acordo da sesión plenaria na data de 26 de xaneiro de 2016 e publicado no Boletín Oficial da Provincia (BOP) o día 03/02/2016. Ao non recibir alegacións no prazo no que estivo exposto, enténdese definitivamente aprobado de acordo co art.169.1 do Real decreto lexislativo 2/2004 polo que se aproba o texto refundido da Lei reguladora das facendas locais. Publícase o resumo por capítulos a efectos da súa entrada en vigor. Boiro, 24 de febreiro de 2016. O presidente Manuel S. Ruíz Rivas
08/03/2016 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Edicto da exposición pública da aprobación da matrícula fiscal do exercicio 2016 da taxa por recollida de lixo domiciliario

TAXA POR RECOLLEITA DE LIXO DOMICILIARIO E TRATAMENTO DE RESIDUOS (VIVENDAS).- APROBACIÓN DE MATRÍCULA FISCAL DO EXERCICIO 2016 EDICTO Por Delegación da Xunta de Goberno Local, a concelleira delegada de Facenda e Administración, mediante resolución de data 1 de febreiro de 2016, aprobou a MATRÍCULA FISCAL DA TAXA POR SERVIZO DE RECOLLEITA DE LIXOS DOMICILIARIA E TRATAMENTO DE RESIDUOS SÓLIDOS URBANOS (VIVENDAS), correspondente ao EXERCICIO 2016, tendo en conta que a cobranza das cotas aprobadas verificarase na forma e período que se establece na respectiva Ordenanza Fiscal Número 6 Reguladora da mesma, aprobada por este Concello. De conformidade co disposto no artigo 102 da Lei 58/2003, Xeral Tributaria, e artigo 86 da Ordenanza Xeral de Xestión, a matrícula aprobada queda exposta ao público durante o PRAZO DUN MES, contado a partir da publicación. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, o recurso de reposición previsto no art.14 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso-administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003, Xeral Tributaria. A Coruña, 26 de febreiro de 2016. O DIRECTOR DE ECONOMÍA E FACENDA Eduardo Mera Rico
08/03/2016 | Administración LocalMunicipal
A Baña
Explotación de visóns

Solicitada nesta Alcaldía por MATOMBA MINK FARM, S. L. licenza municipal para “AMPLIACIÓN, REFORMA Y LEGALIZACIÓN DE INSTALACIONES EN EXPLOTACIÓN DE CRÍA DE VISIONES”, no lugar de Menlle de Abaixo, parroquia de Troitosende, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. A Baña, 24 de febreiro de 2016. O Alcalde Asdo.: José Andrés García Cardeso
08/03/2016 | Administración LocalMunicipal
Fisterra
Exposición público prego contratación servizos de mantenemento alumeado público e dependencias municipais

Adoptado acordo pola Xunta de Goberno Local na sesión do dia 18 de Febreiro de 2016 sobre aprobación do Prego de Clausulas Administrativas e de prescripcións técnicas que servirá de base no procedemento negociado sen publicidade obrigatoria para prestación do SERVIZO DE MANTEMENTO, CONSERVACIÓN, REPARACIÓN E AFORRO E EFICIENCIA ENERXÉTICA DAS INSTALACIÓINS DE ALUMEADO PÚBLICO MUNICIPAL, ASÍ COMO DAS INSTALACIÓNS ELÉCTRICAS DOS EDIFICIOS E DEPENDENCIAS MUNICIPAIS, expónse ao público por espazo de Dez dias hábiles contados a partires do seguinte ó da súa publicación no Boletin Oficial da Provincia, a efectos de posibles reclamacións ou alegacións.- Fisterra, a 29 de Febreiro de 2016 O ALCALDE-PRESIDENTE José Marcote Suárez
08/03/2016 | Administración LocalMunicipal
Muros
Anuncio da aprobación inicial da modificación do regulamento do uso do galego do Concello de Muros

O Pleno do Concello de Muros, na sesión ordinaria do 25 de febreiro de 2016, acordou a aprobación inicial da MODIFICACIÓN DO REGULAMENTO DO USO DO GALEGO DO CONCELLO DE MUROS. O que se fai público en virtude do disposto no art.49 da Lei 7/85, reguladoras das bases de réxime local, co fin de que as persoas interesadas presenten as alegacións ou suxestións que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no Boletín Oficial da Provincia e tendo á súa disposición esta ordenanza na Secretaría do Concello. Se transcorrido este prazo non se presentaron reclamacións, considerarase aprobada definitivamente. Muros, 29 de febreiro de 2016 A alcaldesa María Xosé Alfonso Torres
08/03/2016 | Administración LocalMunicipal
Narón
Secretaría
Publicidade de formalización de contratos

De acordo co disposto no artigo 154.2 do Real Decreto Lexislativo 3/2011 de 14 de novembro, polo que se aproba o texto refundido da Lei de Contratos do Sector Público, cando a contía do contrato sexa igual ou superior a 100.000 euros ou, no caso de contratos de xestión de servizos públicos, cando o presuposto de gastos de primeiro establecemento sexa igual ou superior a dito importe ou o seu prazo de duración exceda cinco anos, deberá publicarse, ademais, no “Boletín Oficial do Estado” ou nos respectivos Diarios ou Boletíns Oficiais das Comunidades Autónomas ou das Provincias, un anuncio no que se dea conta de dita formalización, nun prazo non superior a corenta e oito días a contar dende a data da mesma. Narón, 01 de marzo de 2016 O Alcalde José M. Cristina Sara Rosinda Orellana Penis
08/03/2016 | Administración LocalMunicipal
Toques
Anuncio de aprobación definitiva do orzamento xeral do 2016

En cumprimento do disposto no artigo 169.3 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, faise público que transcorrido o prazo de información pública do expediente administrativo do Orzamento Xeral do Concello de Toques para o exercicio 2016, aprobado inicialmente en sesión plenaria de 22 de xaneiro de 2016, e non téndose presentado reclamación administrativa algunha contra o mesmo durante o período de exposición, considérase definitivamente aprobado, sendo o seu resumo por capítulos o seguinte: Capítulo 1, Impostos directos. 196.500,00 Capítulo 2, Impostos indirectos. 6.000,00 Capítulo 3, Taxas e outros ingresos. 75.551,42 Capítulo 4, Transferencias correntes. 609.944,00 Capítulo 5, Ingresos patrimoniais. 2.000,00 Capítulo 6, Enaxenación de inversións reais.0,00 Capítulo 7, Transferencias de capital. 335.000,00 Capítulo 8, Activos financeiros.0,00 Capítulo 9, Pasivos financeiros.0,00 Capítulo 1, Gastos de persoal. 360.140,42 Capítulo 2, Compra de bens correntes e de servizos. 501.750,00 Capítulo 3, Gastos financeiros. 2.105,00 Capítulo 4, Transferencias correntes. 5.000,00 Capítulo 6, Inversións reais. 343.000,00 Capítulo 7, Transferencias de capital.0,00 Capítulo 8, Activos financeiros.0,00 Capítulo 9, Pasivos financeiros. 13.000,00 Do mesmo xeito en cumprimento do disposto no artigo 127 do RDL 781/1986, de 18 de Abril, faise pública a plantilla de persoal: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. En Toques a, 23 de febreiro de 2016 O alcalde Asdo: José Ángel Penas García.
08/03/2016 | Administración LocalMunicipal
Oleiros
Secretaría Xeral
Anuncio aprobación inicial Ordenanza uso praias Oleiros

O Pleno municipal, na súa sesión ordinaria celebrada o día 25 de febreiro de 2016, acordou a aprobación inicial da “ORDENANZA MUNICIPAL QUE REGULA O USO DAS PRAIAS DO CONCELLO DE OLEIROS”, polo que de conformidade co establecido no artigo 49 da Lei 7/1985 de 2 de abril, reguladora das bases do réxime local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas da Secretaría Municipal, sita na Casa do Concello, na Praza de Galicia nº 1 – Oleiros (A Coruña), dende as 8`30 ata as 13`00 horas e presentar as alegacións que consideren oportunas. OLEIROS, a 29 de febreiro do 2016. O ALCALDE, Angel García Seoane.
08/03/2016 | Administración LocalMunicipal
Cedeira
Presentación de declaracións de bens e actividades por concelleiro

ANUNCIO Presentación de declaracións de bens e actividades por concelleiro En cumprimento do establecido no artigo 75.7 da Lei 7/1985, do 2 de abril, reguladora das bases do réxime local, dáse publicidade á presentación, en data 05.01.2016, da declaración sobre bens patrimoniais e participación en sociedades de todo tipo, e sobre causas de posible incompatibilidade e actividades económicas por parte do concelleiro D. Robustiano Labraña Barrero, que tomou posesión do seu cargo en sesión plenaria realizada o 08.01.2016. Cedeira, 15 de febreiro de 2016. O alcalde Pablo Diego Moreda Gil
08/03/2016 | Administración LocalMunicipal
A Baña
Área de lavado

Solicitada nesta Alcaldía por ESTACIÓN DE SERVICIO SEOANE, S. L. licenza municipal para “Área de lavado para vehículos dentro del recinto de la Estación de Servicio”, no lugar de Seoane, parroquia de Barcala, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. A Baña, 14 de xaneiro de 2016. O alcalde Asdo.: José Andrés García Cardeso
08/03/2016 | Administración LocalMunicipal
Bergondo
Secretaría
Anuncio de exposición ao público da aprobación inicial do Regulamento orgánico de participación veciñal

EDICTO O Pleno do Concello de Bergondo, en sesión ordinaria celebrada o día 25 de febreiro de 2016, aprobou inicialmente o Regulamento orgánico de participación veciñal do Concello de Bergondo. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Expoñerase tamén na páxina web municipal www.bergondo.es e no taboleiro de anuncios da sede electrónica municipal http://sede.bergondo.es o texto íntegro do Regulamento orgánico. De conformidade co disposto no artigo 49. c) da Lei 7/1985, de 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación á que fai referencia o artigo 70.2 da Lei 7/1985, de 2 de abril. Bergondo, 1 de marzo de 2016. A alcaldesa Alejandra Pérez Máquez
08/03/2016 | Administración LocalMunicipal
Brión
Aprobación do padron do prezo público de actividades deportivas, culturais e de ocio

ANUNCIO APROBACIÓN DO PADRÓN DO PREZO PÚBLICO DE ACTIVIDADES DEPORTIVAS, CULTURAIS E DE OCIO Mediante resolución da Alcaldía de data de 25 de febreiro de 2016 aprobouse o padrón das actividades deportivas, culturais e de ocio correspondente ao 1.º prazo de pago de outubro a decembro de 2015. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 5 de marzo ao 5 de maio de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan Brión, 25 de febreiro de 2016. O alcalde José Luís García García
08/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51503. Casa Bernardo, S. C. Concello de Trazo

Casa Bernardo, S. C., con CIF J70432786 e enderezo no lugar de Amil, 4 - Castelo, solicita de Augas de Galicia a autorización de obras no lugar de Amil, parroquia de Castelo (Santa María), t. m. de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51503 As obras solicitadas consisten na construción, dentro da zona de policía de leitos dun regato sen nome afluente do Lengüelle, dun establo e unha fosa de purín na parcela 542 do polígono 505, lugar de Amil, parroquia de Castelo, concello de Trazo (A Coruña), para ampliar as instalacións da gandería existente. O establo ten dimensións 41x27 m e a fosa de 30,6x15 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de febreiro de 2016 O xefe do servizo territorial Ángel Gómez Rey
08/03/2016 | Administración LocalMunicipal
Mugardos
Declaracións de bens patrimoniais e de causas de posibles incompatibilidades e actividades presentadas por concelleiros entrantes

Segundo o artigo 75.7 da Lei 7/1985, de 2 de abril, reguladora das bases de réxime local (BOE núm.80, do 03.04.1985), dáse publicidade á presentación das declaracións de bens patrimoniais e as declaracións de causas de posibles incompatibilidades e actividades dos concelleiros entrantes deste Concello que se relacionan de seguido: O 25.01.2016, Francesc J Hallab Garzaron. O 22.02.2016, Shirley Mary Cenea Urchaga. Mugardos, 24 de febreiro de 2016 O ALCALDE Asdo. J. MARIA XESUS PITTA BELA FONTICOBA
08/03/2016 | Administración LocalMunicipal
Moeche
Aprobación padrón fiscal de abastecemento de auga e servizo de sumidoiro, correspondente ao 6º bimestre de 2015

Dª. BEATRIZ BASCOY MACEIRAS, ALCALDESA DO CONCELLO DE MOECHE (A CORUÑA), MEDIANTE O PRESENTE FAGO SABER: Que por resolución da alcaldía de data 22/02/2016, aprobouse o Padrón fiscal de abastecemento de auga e servizo de sumidoiro, correspondente ao 6º Bimestre de 2015, quedando exposto ao público polo prazo dun mes, para os efectos de que os interesados poidan comprobar os seus datos e, no seu caso, presenten as oportunas reclamacións. Segundo o establecido no artigo 49.7 de Decreto 136/2012, de 31 de maio, advírtese aos contribuíntes que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. O que fago público para xeral coñecemento. Moeche, 22 de febreiro de 2.016. A ALCALDESA Asdo.: Beatriz Bascoy Maceiras.
31/03/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-11/2016)

Anuncio de licitación (As-11/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-11/2016.2. Obxecto do contrato: servizo de asistencia e transporte sanitario por carretera, na tempada de salvamento e socorrismo nas praias da cidade. Duración: un ano, prorrogable por un máis.3. Tramitación: ordinaria. Procedemento: aberto.4. Orzamento base de licitación: 41.630,75 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 21 de marzo de 2016. M.ª Beatriu Lourdes Marina Egurrola Gallardo responsable de Facenda e Administración (Decreto de delegación do 15/06/2015)
31/03/2016 | Administración LocalMunicipal
Noia
Secretaría
Baixa inscrición padroal, erro INE: 142

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, RESOLVO: 1º.- Declarar a incoación do procedemento de baixa de oficio da inscrición no Padrón Municipal de Habitantes deste Concello, por inscrición indebida as persoas e nas datas que se relacionan a continuación: - SEBLEWONGEL WORKU SEIFU…………………………………………… 28-12-2015 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal. (ERRO 142). 3º.- Dar conta ó Pleno na primeira sesión ordinaria que se celebre. Noia, 17 de marzo de 2.016. O alcalde A Secretaria accidental Asdo Jose Santiago Freire Abeijón Asdo. Alba Vazquez de la Serna.
31/03/2016 | Administración LocalMunicipal
Oza-Cesuras
Contratación mediante procedemento aberto con multiplicidade de criterios de adxudicación das obras de: Senda peonil, ensanche e mellora do Camiño Real, Oza-Cesuras

A) Organismo: Concello de Oza-Cesuras ( A Coruña). B) Dependencia que tramita o expediente: Secretaría Xeral a) Descripción do obxecto: Obras de Senda peonil, ensanche e mellora do Camiño Real, Oza-Cesuras. b) Lugar de execución: Municipio de Oza-Cesuras. c) Duración do contrato: 24 meses, conforme ao proxecto, se ben se limita por expreso acordo do órgano de contratación ao 20 de outubro de 2016, por razóns de estrita necesidade de xustificación do investimento para esa data. A) Tramitación: Urxente B) Procedemento: aberto con multiplicidade de criterios de adxudicación. Orzamento de licitación IVE incluído: 631.756,79 euros. a) Provisional: Non se esixe. b) Definitiva: 5% do importe de adxudicación, IVE excluído (Ver cláusula 15 do prego). a) Entidade: Concello de Oza-Cesuras. b) Domicilio: Lois, nº 33, Oza (Oza-Cesuras) c) Localidade e código postal: 15380 Teléfonos: 981 790 001 ou 981 792 000 d) Telefax: 981 790 129 ou 981 792 025 e) Email: correo@concellodeozacesuras. es. f) Data límite de obtención de documentos e información: Ata a finalización do prazo de presentación de ofertas a) Clasificación empresarial: Para contratar será requisito indispensable que o empresario dispoña como mínimo da seguinte clasificación: Grupo G, Subgrupo 4, Categoría C. b) Solvencia económica e financiera e solvencia técnica e profesional: Ver cláusula 6.3 do Prego de clásulas administrativas particulares. a) Data límite de presentación: En horario de atención ao público, dentro do prazo de 13 días naturais contados a partir do día seguinte ao de publicación do anuncio no Boletín Oficial da Provincia da Coruña e no Perfil de contratante. b) Documentación a presentar: Cláusula 8 do prego. c) Lugar de presentación: no Concello, sede de Oza (Lois, 33 Oza dos Ríos) ou sede de Cesuras (O Forte, 1 Bragade). Poderán ser tamén presentadas por correo, por telefax, ou por medios electrónicos, informáticos ou telemáticos coas condicións establecidas na cláusula 8. Presentarase en tres sobres pechados. a) Entidade: Concello de Oza-Cesuras. b) Domicilio: Lois, nº 33, Oza (Oza-Cesuras) c) Localidade e código postal: 15380 Teléfonos: 981 790 001 e 981 792 000 d) Data e hora: A Mesa de Contratación constituirase o segundo día hábil tras a finalización do prazo de presentación das proposición, ás 12 horas. Calquera información adicional susceptible de ser subministrada será facilitada por teléfono ou, se fose preciso, vía fax ou email. Os gastos correspondentes aos anuncios da licitación serán por conta do adxudicatario. No Perfil de contratante de Oza-Cesuras: Oza-Cesuras, 28 de marzo de 2016 O Alcalde, Asdo. José Pablo González Cacheiro
31/03/2016 | Administración LocalMunicipal
Negreira
Aprobación inicial da modificación da Ordenanza reguladora das axudas ao transporte metropolitano social

ANUNCIO Aprobada inicialmente polo Pleno da Corporación, que tivo lugar con data de 14 de marzo de 2016, a modificación da Ordenanza reguladora das axudas ao transporte metropolitano social, sométese a información pública polo prazo de trinta (30) días hábiles, a contar desde o seguinte ó da presente publicación, para que a cidadanía en xeral poida formular alegacións e suxerencias. Negreira, 16 de marzo de 2016. Alcalde-presidente Jorge J. Tuñas Caamaño
31/03/2016 | Administración LocalMunicipal
A Coruña
Xustiza Social e Coidados
Información pública do acordo de aprobación inicial da cesión dunha vivenda municipal á entidade ACCEM

ANUNCIO CONCELLO DE A CORUÑA CONCELLERÍA DE IGUALDADE E DIVERSIDADE Información pública do acordo de aprobación inicial da cesión dunha vivenda municipal á entidade ACCEM para o acollemento de persoas sen recursos refuxiadas, migrantes e estranxeiras. En data 16 de febreiro de 2016 o tenente de alcalde de Rexeneración Urbana e Dereito á Vivenda asina unha Resolución que, entre outros extremos, declara de interese social e aproba inicialmente a cesión dunha vivenda municipal en favor da entidade ACCEM con destino ao acollemento de persoas sen recursos refuxiadas, migrantes e estranxeiras. Asimesmo, encoméndalle á Concellería de Igualdade a instrución do procedemento ata a súa aprobación definitiva, asumindo os trámites necesarios para a súa formalización, nomeadamente, “a apertura dun trámite de información pública, por un prazo de quince días a partir do seguinte á publicación do acordo de aprobación inicial da cesión no Boletín Oficial da Provincia e no taboleiro de anuncios da Corporación”, de acordo co disposto no artigo 110.1. f) do Regulamento de Bens das Entidades Locais (RD 1372/1986, de 13 de xuño). O período de quince días do trámite de información pública comezará a contar a partir do día seguinte ao da publicación deste Anuncio. As persoas interesadas poderán consultar o expediente en horario de 9.00 a 14.00 horas nas dependencias da Concellería de Igualdade e Diversidade, sitas no segundo andar do Pazo Municipal (Praza de María Pita, n.º 1). A Coruña, 17 de marzo de 2016. O secretario xeral P. D. A xefa de Servizo de Promoción Social e Igualdade
31/03/2016 | Administración LocalMunicipal
Rois
Anuncio de delegación de funcións no primeiro tenente de alcalde

ANUNCIO ANUNCIO DE DELEGACIÓN DE FUNCIÓNS NO PRIMEIRO TENENTE DE ALCALDE Debido á ausencia do Sr. alcalde do Concello de Rois os días 9 e 10 de marzo e dende o 19 ao 29 de marzo de 2016, ámbolos dous incluídos, por resolución da Alcaldía de data de 8 de marzo de 2016 acordouse delegar no primeiro tenente de alcalde, D. Manuel Dos Santos Rodríguez, a totalidade das funcións que corresponden á Alcaldía no referido período. Rois, 8 de marzo de 2016. O alcalde Ramón Tojo Lens
31/03/2016 | Administración LocalMunicipal
Ares
Aprobación definitiva do orzamento 2016

O Pleno do Concello de Ares aprobou inicialmente o orzamento municipal para o exercicio económico de 2016 por acordo adoptado en sesión de data 19/02/2016, e presentadas reclamacións no prazo de exposición ó público, que foron resoltas na sesión plenaria ordinaria de data 28/03/2016 se eleva dito acordo inicial a definitivo. Dando cumprimento ó que dispoñen os artigos 169.3 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais e 20.3 do R. D.500/1990, do 20 de abril, faise público que o orzamento xeral do Concello de Ares para o exercicio de 2016, o cal ascende no estado de gastos a CINCO MILLONS NOVECENTOS TRINTA MIL CATROCENTOS NOVENTA E CATRO EUROS CON SESENTA CENTIMOS (5.930.494,60 €) e no estado de ingresos a CINCO MILLONS NOVECENTOS TRINTA MIL CATROCENTOS NOVENTA E CATRO EUROS CON SESENTA CENTIMOS (5.930.494,60 €) A cada un dos capítulos asígnanselle as cantidades seguintes: Na citada sesión, tamén se acordou aprobar o cadro do persoal funcionario, laboral e eventual para o 2016 o cal se detalla a continuación: O que se fai público para os efectos previstos na citada normativa, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partires de dita aprobación. Ares, 28 de marzo do 2016. O ALCALDE, Julio Ignacio Iglesias Redondo
04/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51615. Peche de parcela. Concello de Cedeira

Hugo Raul Aritzeta Cots, solicita de Augas de Galicia por atoparse nas marxes do río s/d, a autorización de obras, no polígono 502, parcela 951, no lugar de Pardiñeira, parroquia de Régoa (Santa María), Concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51615. As obras solicitadas consisten no peche de parcela mediante muro de formigón e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de febreiro de 2016 O xefe do servizo territorial Néstor Rodríguez Arias
04/03/2016 | Administración LocalMunicipal
Ferrol
Recursos Humanos
Anuncio aprobación listado definitivo de persoas admitidas e excluidas, composición do tribunal cualificador e data de comezo do proceso selectivo para a cobertura interina dunha praza de técnico/a de Medio Ambiente

Rematado o prazo de subsanación das solicitudes presentadas para participar no proceso selectivo para a cobertura, con carácter interino, dunha praza de Técnico/a de Medio Ambiente, grupo de clasificación A subgrupo A1, e revisadas todas as presentadas, a concelleira delegada titular da Área de Economía, Facenda, Emprego e Recursos Humanos adoptou unha resolución consistente en: “Primeiro.- Aprobar a relación definitiva de persoas admitidas e excluídas, que é a seguinte: Segundo.- O Tribunal Cualificador deste proceso de selección estará composto pola seguintes persoas: Titular: Dona Anabel Corral Corral, xefa de servizo do Concello de Ferrol Suplente: Dona Iria María Buján Vázquez, xefa de servizo do Concello de Ferrol Titular: Don Leopoldo Tomás Moure García, secretario xeral do Concello de Ferrol Suplente: Dona Paula María Vázquez Carrasco, oficial maior do Concello de Ferrol Titular: Don Ángel Pérez Otero, xefe de sección do Concello de Santiago de Compostela Suplente: Don Rogelio Cenalmor Palanca, xefe de servizo do Concello de Ferrol Titular: Don Ángel Loureiro Pereiro, xefe de servizo do Concello da Coruña Suplente: Don Manuel Vázquez Sesmonde, xefe de servizo da Deputación Provincial da Coruña Titular: Dona Efrén Pernas Fernández, xefe de servizo do Concello de Ferrol Suplente: Don José Luis Espada Golpe, xefe da Oficina Técnica do Concello de Ferrol Titular: Dona Elena López Fernández, asesora xurídica do Concello de Ferrol Suplente: Don María Jesús Vila Bocija, recadadora municipal do Concello de Ferrol Terceiro.- A oposición dará comezo o vindeiro día 16 de marzo ás 10.00 horas, nunha das salas de comisións do Concello, coa valoración dos méritos achegados para a fase de concurso, non sendo precisa a presenza das persoas aspirantes.” O que se fai público para xeral coñecemento. Ferrol, 1 de marzo de 2016 O alcalde Jorge Juan Suárez Fernández
04/03/2016 | Administración LocalMunicipal
Malpica de Bergantiños
Secretaría
Anucio de licitación do contrato de obras “Demolición da 4.ª planta do edificio sito en Rueiro da Praia, n.º 21. Malpica de Bergantiños”

ANUNCIO LICITACIÓN OBRAS para execución subsidiraria de Sentenza número 845/1992 no P. O. 0000743/1986 do contencioso-administrativo do TSXG ANUNCIO LICITACIÓN 1.–Entidade adxudicataria. a) Organismo: Concello de Malpica de Bergantiños. b) Dependencia que tramita o expediente: Secretaría. c) N.º expediente: PA 2/2016.2.–Obxecto do contrato. a) Descripción do obxecto: demolición de planta 4.ª de edificio de vivendas sito en Rueiro da Praia, n.º 21, Malpica de Bergantiños. b) Lugar de execución: Concello de Malpica de Bergantiños. c) Prazo de execución (meses): 2 meses.3.–Tramitación e procedemento. a) Tramitación: ordinaria. b) Procedemento: aberto, cun único criterio de valoración: factor prezo.4.–Orzamento de licitación. a) Base impoñible: 26.031,09 €. b) IVE (21%) 5.466,52 €. Importe total: 31.497,62 €. 4 bis.–Financiamento: para atender ás obrigas económicas que se derivan para o Concello do cumprimento do contrato existe crédito no orzamento con cargo á aplicación 2016.150.227.06 (sen perxuízo da repercusión municipal aos suxeitos obrigados). 5.–Garantías. Provisional: non se esixe. Definitiva: o 5% do prezo de adxudicación (excluído o IVE). 6.–Obtención de documentación e información. Entidade: Concello de Malpica de Bergantiños. Enderezo: Avda. Emilio González, 1.15113. Malpica de Bergantiños. Teléfono 981 720318. Fax 981 721627. Perfil do contratante: WWW/contratosdegalicia. es/consultaperfil. jsp). Á citada páxina tamén se poderá acceder a través do enlace creado na páxina web municipal www.concellodemalpica.com 7.–Clasificación contratista: non se esixe.8.–Acreditación da solvencia económico e financieira e técnica. a) Mediante clasificación: Grupo C Subrugpo 1 Categoría 1 b) Mediante a documentación indicada na cláusula 12.1 F.2 do prego de cláusulas administrativas.9.–Presentación ofertas. a) Data límite de presentación: dentro do prazo de 26 días naturais, a contar dende o seguinte ao da publicación do presente anuncio de licitación no BOP, en horario de 9.00 a 14.00 horas (agás sábados, ata 13.00 horas). b) Documentación a presentar: a sinalada na claúsula 12 do prego de cláusulas administartivas particulares que haberán de rexer para a contratación mediante procedemento aberto (cun único criterio de valoración: factor prezo) das obras descritas no punto primeiro do presente anuncio. c) Lugar de presentación: 1.º.-Entidade: Concello de Malpica de Bergantiños, Rexistro Xeral.2.º.–Enderezo: Avda. Emilio González, 1.3.º.–Localidade e código postal: 15113. Malpica de Bergantiños.10.–Outras información: a obter no lugar e polos medios indicados no punto 6 do presente anuncio e no perfil do contratante.11.–Gastos dos anuncios. Serán de conta do adxudicatario. Malpica de Bergantiños a 26 de febreiro de 2016. O alcalde Asdo.: Eduardo José Parga Veiga
04/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.46810 - concesión

Agustin Antonio Sora Mailan, con DNI B27126432, en representación de LACTOS DE MOECHE, S. L., solicita de Augas de Galicia un caudal de 0,4 litros/segundo de augas procedentes do manancial da “fonte dos Peregrinos” no lugar da Abade, parroquia de Abade (Santiago), Concello de Moeche (A Coruña), con destino a uso Industrial. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.46810 As características do aproveitamento son: SOLICITANTE: Lacteos de Moeche, SL REPRESENTANTE: Agustin Antonio Sora Mailan CAUDAL: 0,4 litros/segundo DESTINO: Industria láctea ORIXE: Manancial “fonte dos Peregrinos” captación na finca 20 do polígono 16 LUGAR: Mil de Arriba PARROQUIA: Abade (Santiago) CONCELLO: Moeche Lácteos de Moeche, SL solicita unha concesión de augas do manancial da “fonte dos Peregrinos”, que é captado nunha arqueta, da que parte unha tubería que atravesando o rego da Pereira, chega ata un depósito a 56 m de distancia. Moi próximo ao depósito existe unha caseta onde se trata a auga antes de ser empregadas no proceso de produción, ambas na finca das instalacións. Lácteos de Moeche, SL realizará obras de soterramento da condución no cruce do rego da Pereira. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moeche ou nas oficinas deste servizo, situadas na no Edificio Administrativo de Monelos 9ª planta (A Coruña) onde estará exposto o expediente de que se trata, para que poida ser examinado por quen o desexe. A Coruña, 18 de febreiro de 2016 O xefe do servizo territorial Néstor Rodríguez Arias
04/03/2016 | Administración LocalMunicipal
Narón
Secretaría
Aprobación inicial do regulamento orgánico do Concello de Narón

Na sesión plenaria celebrada polo Pleno municipal, o pasado 25 de febreiro de 2016, prestouse aprobación inicial ao texto do Regulamento Orgánico do Concello de Narón. Así mesmo acordouse someter ese acordo de aprobación inicial a información pública e audiencia dos interesados, mediante publicación deste anuncio, polo prazo de trinta días hábiles para que se poidan presentar reclamacións ou suxestións, que serán resoltas polo pleno da Corporación. De non presentarse reclamacións ou suxestións no antedito prazo considerarase definitivamente aprobado o Regulamento sen necesidade de acordo expreso polo Pleno da Corporación, de conformidade co disposto no artigo 49 da Lei 7/1985, de 2 de abril, reguladora das bases do réxime local, e procederase a súa íntegra publicación neste boletín oficial. Narón, 26 de febreiro de 2016 O ALCALDE Asdo.- José M. Blanco Suárez.
04/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51981. Conexión rede de sanemento. Concello de Cabanas

Concello de Cabanas, solicita de Augas de Galicia por atoparse nas marxes do río Castro, a autorización de obras, no lugar de O Batán, parroquia de San Martiño de Porto (San Martiño), Concello de Cabanas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51981. As obras solicitadas consisten na execución do proxecto de:”Conexión da rede de alcantarillado desde a área recreativa de A Veiga a Batán 1ª fase”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabanas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de febreiro de 2016 O xefe do servizo territorial Néstor Rodríguez Arias
04/03/2016 | Administración LocalMunicipal
Narón
Secretaría
Aprobación inicial do regulamento de distincións, honores e condecoracións da Policía Local do Concello de Narón

O Pleno municipal do Concello de Narón, na sesión que tivo lugar o día 25 de febreiro de 2016, prestou aprobación inicial ao texto do Regulamento de distincións, honores e condecoracións da Policía Local do Concello de Narón. O que se expón ao público polo prazo de trinta días a efectos de suxerencias o reclamacións. Rematado o prazo anterior o Concello Pleno resolverá as reclamacións ou suxerencias presentadas. De non presentarse, este acordo entenderase elevado a definitivo e publicarase o texto íntegro das modificacións no Boletín Oficial da Provincia. Narón, 26 de febreiro de 2016 O ALCALDE Asdo.- José M. Blanco Suárez.
04/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 17 de febreiro de 2016 pola que se somete a información pública a petición de autorización administrativa previa e de construción dunha instalación eléctrica nos concellos de Trazo e Santiago de Compostela (Expte. IN408A 2006/001-1)

Resolución do 17 de febreiro de 2016 pola que se somete a información pública a petición de autorización administrativa previa e de construción dunha instalación eléctrica nos concellos de Trazo e Santiago de Compostela (expediente IN408A 2006/001-1). Núm. Expte.: IN407A 2006/001-1 Solicitante: Hidro Enerxía Xana, S. L. Denominación: proxecto de construción da ampliación da Central Hidroélectrica de Fecha no río Tambre. Concellos: Trazo e Santiago de Compostela. Características técnicas: – Unha turbina tipo SemiKaplan de eixo vertical de 36 m 3 /s, de caudal nominal, 8,20 m de salto neto e 2.940 kW de potencia nominal a 214 r. p. m. – Unha turbina tipo Kaplan de eixo vertical de 20 m 3 /s, de caudal nominal, 8,20 m de salto neto e 1.481 kW de potencia nominal a 215 r. p. m. – Un alternador asíncrono, marca ABB de 3.000 kW de potencia nominal a 660 V e cosfi = 0,74 a 214 r. p. m. – Un alternador síncrono de 1.503 kW de potencia nominal a 6.000 V e cosfi = 0,9 a 214 r. p. m. – Un transformador de potencia de 4.000 KVA e relación de transformación 660/20.000 V. – Un transformador de potencia de 2.000 kVA e relación de transformación 6.000/20.000 V. – Un transformador de 50 kVA e tensións de 20.000/400 para servizos auxiliares. – Unha liña soterrada a 20 kV, baixo tubo, de 50 m de lonxitude dende os trafos de potencia ao Centro de Seccionamento e interconexión a LMT Fecha-Ordes. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 17 de febreiro de 2016. Isidoro Martínez Arca Xefe territorial da Coruña